Pasvalio Mariaus Katiliškio viešoji biblioteka

Pasvalio Mariaus Katiliškio viešoji biblioteka – pagrindinė biblioteka Pasvalio rajono savivaldybėje. Pavadinta 1941–1944 m. buvusio vedėjo Mariaus Katiliškio vardu.Pasvalio biblioteka. 2018-04-07, Lsvba.lt (tikrinta 2022-03-06).

 Istorija 

1937 m. vasario 15 d. Švietimo ministro įsakymu C/Nr. 8 nuo kovo 15 d. Pasvalyje, kaip ir kituose 61 Lietuvos miestelyje, įsteigta II eilės Valstybinė viešoji biblioteka su skaitykla. Ji įsikūrė Biržų g. 27 name, trijuose kambariuose, kuriuos parūpino Pasvalio valsčiaus savivaldybė. 1939 m. biblioteka persikėlė į Vilniaus gatvės ir Vytauto Didžiojo aikštės kampe esantį pastatą. 1943 m. duomenimis, bibliotekoje buvo 2205 tomai, 756 skaitytojai, per mėnesį išduota 1480 tomų. II pasaulinio karo metais tapo Pasvalio kultūros židiniu. Po karo veikė kaip Pasvalio valsčiaus biblioteka, nuo 1947 m. – apskrities, nuo 1950 m. – rajoninė biblioteka. Sovietmečiu ji persikėlė į buvusį Pasvalio geležinkelio stoties pastatą. 1977 m. vykdant respublikinę centralizaciją, rajoninė biblioteka tapo rajono centrine biblioteka, kuriai priklausė 38 filialai miesteliuose ir kaimuose. 1994 m. Pasvalio bibliotekai suteiktas Mariaus Katiliškio vardas.Bibliotekos istorija. Psvb.lt (tikrinta 2022-02-26).

 Padaliniai 

2022 m. gegužę bibliotekoje buvo 32 padaliniai:Padaliniai. Psvb.lt (tikrinta 2022-05-04).

|-
| || Dagių kaimo biblioteka || Baltpamūšio g. 17, Dagiai || Saločių seniūnija || Įkurta 1947 m. Baltpamūšio dvare kaip klubas-skaitykla. 1955 m. dvare šalia klubo-skaityklos atidaryta biblioteka. 1962 m. klubas-skaitykla prijungtas prie bibliotekos. 1977 m. Dagių biblioteka prijungta prie Kiemėnų bibliotekos, bet 1986 m. atkurta. 1999 m. iš senojo pastato, kurį dalijosi su felčeriniu punktu ir kultūros namais, persikėlė į Dagių pradinę mokyklą. Bibliotekos pastate veikia ir daugiafunkcis centras.https://www.psvb.lt/dagiu-kaimo-biblioteka/
|-
| 100px || Daujėnų kaimo biblioteka || Baluškių g. 4, Daujėnai || Daujėnų seniūnija || Įsteigta 1939 m., 1941 m. ji buvo įsikūrusi Daujėnų pradžios mokyklos patalpose, atskirame 2 kambarių bute. Po II pasaulinio karo biblioteka buvo tame pačiame pastate kartu su Daujėnų apylinkės taryba (šiuo metu čia veikia tai Daujėnų krašto bendruomenės namai). 1968 m. biblioteka persikėlė į naujai pastatytą apylinkės tarybos pastatą. 2010 m. ji persikėlė išsikelia į naujas erdvias patalpas Daujėnų pagrindinėje mokykloje, kaimo ir mokyklos bibliotekos sujungtos į vieną (su atskirais įėjimais mokyklos mokiniams ir kitiems bibliotekos lankytojams).https://www.psvb.lt/daujenu-kaimo-biblioteka/
|-
| || Deglėnų kaimo biblioteka || Parko g. 9, Deglėnai || Pušaloto seniūnija || Įkurta 1948 m. tremtinio P. Činčiaus name, 1962 m. persikėlė į vienkiemyje buvusį kitų tremtinių – Tamošiūnų medinį namą (po gaisro likę tik griuvėsiai), nuo 1967 m. veikė daugiabučiame mūriniame name, 1999 m. uždarius Deglėnų pagrindinę mokyklą, perkelta į jos patalpas, kur veikia iki šiol.https://www.psvb.lt/deglenu-kaimo-biblioteka/
|-
| || Diliauskų kaimo biblioteka || Atžalyno g. 2, Diliauskai || Pasvalio apylinkių seniūnija || Bibliotekos ištakos – 1949 m. atidaryti klubai-skaityklos Papyvesių kaime ir „Atžalyno“ kolūkyje. 1954 m. atidaryta ir Diliauskų biblioteka. Vėliau klubai–skaityklos buvo reorganizuoti į bibliotekas, tad Diliauskų biblioteka kurį laiką vadinosi Papyvesių kaimo vardu. 2006 m. biblioteka persikėlė į buvusios Diliauskų pradinės mokyklos patalpas, kur turi erdvią atskirą skaityklą.https://www.psvb.lt/diliausku-kaimo-biblioteka/
|-
| 100px || Girsūdų kaimo biblioteka || Pasvalio g. 5, Girsūdai || Daujėnų seniūnija || 1950 m. Girsūduose jau veikė klubas-skaitykla. 1962 m. įkurta ir Girsūdų viešoji biblioteka, kuri skaitytojus aptarnaudavo kolūkio kontoros pastate. Nuo 1975 m. beveik kas dešimtmetį biblioteka 4 kartus keitė savo buvimo vietą, kol 2011 m. uždarius Girsūdų pradinę mokyklą persikėlė į jos patalpas.https://www.psvb.lt/girsudu-kaimo-biblioteka/
|-
| || Grūžių kaimo biblioteka || Kalno g. 1, Grūžiai || Vaškų seniūnija || Minima nuo 1950 m., buvo mažame kambarėlyje kartu su klubu-skaitykla ūkininkų Jarašiūnų name netoli Grūžių kapinių. 1973 m. persikėlė į ką tik pastatytus Grūžių kultūros namus, 1995 m. – į Kalneliškių kaime buvusio Didžiųjų Grūžių dvaro pastatą, 2001 m. grįžo į Grūžius, buvo sujungta su mokyklos biblioteka ir iki šiol veikia buvusios Grūžių mokyklos patalpose.https://www.psvb.lt/gruziu-kaimo-biblioteka/
|-
| || Gulbinėnų kaimo biblioteka || Parko g. 7, Gulbinėnai || Krinčino seniūnija || Įsteigta 1953 m., buvo kilnojama iš vienos vietos į kitą. Kurį laiką glaudėsi Gulbinėnų dvaro pastate, buvusioje kolūkio kontoroje, 2002 m. sujungta su Gulbinėnų mokyklos biblioteka, įsikūrė dabar jau buvusios mokyklos patalpose, antrame aukšte.https://www.psvb.lt/gulbinenu-kaimo-biblioteka/
|-
| || Joniškėlio miesto biblioteka || G. Petkevičaitės-Bitės g. 15, Joniškėlis || Joniškėlio miesto seniūnija || Įkurta 1940 m. kaip valstybinė biblioteka Vytauto gatvėje esančiose patalpose antrame aukšte, trijuose kambariuose. Po II pasaulinio karo ji perkelta į naujas patalpas Vytauto g. 12, atidarytas klubas-skaitykla. 1961 m. įsikūrė Joniškėlio kultūros namuose, dabartinėse patalpose antrajame aukšte su atskiromis erdvėmis skaityklai, abonementui ir vaikų literatūros skyriui.https://www.psvb.lt/joniskelio-miesto-biblioteka/
|-
| || Jurgėnų kaimo biblioteka || Aukštagojaus g. 8, Kalnas || Pumpėnų seniūnija || 1949 m. Jurgėnų mašinų-traktorių stotyje (MTS) įkurtas klubas-skaitykla, 1950 m. klubai-skaityklos atidaryti gretimuose Talkonių ir Gegabrastos kaimuose. 1954 m. toje pačioje MTS įkurta Jurgėnų biblioteka, metų pabaigoje perkelta į Kašyrino dvaro pastatą, kuris po karo buvo nacionalizuotas ir atiduotas Jurgėnų kolūkiui. 1964 m. veikė kilnojamosios bibliotekėlės Talkoniuose, Gegabrastoje, kolūkio paukščių fermoje. 1980 m. biblioteka perkelta į buvusio vaikų darželio pastatą. Dabar ji veikia Kalno kaimo centre, pastate kartu su Jurgėnų kaimo bendruomene, medicinos punktu, kultūros centru, Pumpėnų gimnazijos Kalno ikimokyklinio ugdymo skyriumi.https://www.psvb.lt/jurgenu-kaimo-biblioteka/
|-
| || Kiemėnų kaimo biblioteka || Kiemėnų g. 11, Kiemėnai || Namišių seniūnija || 1951 m. įkurta kaip biblioteka-skaitykla.https://www.psvb.lt/kiemenu-kaimo-biblioteka/
|-
| || Kraštų kaimo biblioteka || Gamyklos g. 22a, Kraštai || Krinčino seniūnija || Įkurta 1949 m., glaudėsi statybinių medžiagų gamyklos kontoroje. Dabartinė biblioteka įsikūrusi buvusios Kraštų mokyklos pastato antrame aukšte.https://www.psvb.lt/krastu-kaimo-biblioteka/ 
|-
| || Kriklinių kaimo biblioteka || Žaliosios g. 2, Krikliniai || Pumpėnų seniūnija || Biblioteka įkurta 1940 m. buvusios špitolės patalpose. Ji veikė tik septynis mėnesius – 1941 m. buvo sunaikinta, atkurta 1946 m. rudenį. 1980 m. perkelta į tuomet veikusį vaikų darželį, 2010 m. įsikūrė Kriklinių pradinės mokyklos patalpose.https://www.psvb.lt/krikliniu-kaimo-biblioteka/
|-
| 100px || Krinčino kaimo biblioteka || Pasvalio g. 1, Krinčinas || Krinčino seniūnija || Įsteigta 1940 m., karo metais sudegė. Vėl atidaryta 1944 m., 2011 m. persikėlė į Antano Vienažindžio pagrindinės mokyklos patalpas, kuriose įsikūrė kartu su mokyklos biblioteka.https://www.psvb.lt/krincino-kaimo-biblioteka/
|-
| || Meškalaukio kaimo biblioteka || Tėviškės g. 8, Meškalaukis || Joniškėlio apylinkių seniūnija || 1949 m. įkurtuose Meškalaukio, Gustonių, Žiukų, Pažąsų klubuose-skaityklose žmonės jau galėjo skaityti knygas, laikraščius, dalyvaudavo saviveikloje. 1959 m. pastačius naują „Kovos“ kolūkio kontorą, į naujo pastato pirmąjį aukštą perkelti Meškalaukio klubo-skaityklos spaudiniai, taip įkuriant Meškalaukio biblioteką. 1959–1981 m. biblioteka glaudėsi kolūkio kontoros pastate, pirmame aukšte, 1981 m. perkelta į Meškalaukio pradinės mokyklos antrame aukšte esantį keturių kambarių mokytojų butą. 2007 m. įsikūrė renovuotose buvusios Meškalaukio pradinės mokyklos patalpose, kur veikia ir daugiafunkcis centras.https://www.psvb.lt/meskalaukio-kaimo-biblioteka/
|-
| || Mikoliškio kaimo biblioteka || Taikos g. 8, Mikoliškis || Pušaloto seniūnija || Įsteigta 1968 m. , keturis kartus buvo perkelta iš vienų patalpų į kitas, kol 1995 m. įsikūrė dabartiniame pastate kartu su kultūros centru.https://www.psvb.lt/mikoliskio-kaimo-biblioteka/
|-
| || Nairių kaimo biblioteka || Maučiuvio g. 14, Nairiai || Vaškų seniūnija || Yra išlikę dokumentai apie 1952 m. Nairių tarybinio ūkio klubą-skaityklą, kuris veikė buvusiame Nairių dvare. 1956 m. įkurta biblioteka, kuri dabar veikia buvusiuose kultūros namuose, kartu su kaimo bendruomene.https://www.psvb.lt/nairiu-kaimo-biblioteka/
|-
| || Nakiškių kaimo biblioteka || Liepų g. 18, Nakiškiai || Joniškėlio apylinkių seniūnija || Įkurta 1952 m. Valdeikių kaime. Nakiškių kaime pastačius naują daugiabutį Liepų g. 5, viename jo butų įrengta patalpa bibliotekai, tad iš Valdeikių ji persikėlė į Nakiškius. Paskutinį kartą biblioteka perkelta į uždarytos Nakiškių pradinės mokyklos patalpas Liepų g. 18, šiame pastate 2006 m. šalia bibliotekos įsteigtas daugiafunkcis centras ir Nakiškių krašto bendruomenė.https://www.psvb.lt/nakiskiu-kaimo-biblioteka/
|-
| || Namišių kaimo biblioteka || Eglių g. 1, Namišiai || Namišių seniūnija || 1951 m. Namišiuose jau veikė klubas-skaitykla, 1969 m. įkurta viešoji biblioteka. Ji ne vienerius metus glaudėsi Namišių kolūkio administraciniame pastate. 1996 m. biblioteka perkelta į Namišių pradinės mokyklos patalpas.https://www.psvb.lt/namisiu-kaimo-biblioteka/Namišių biblioteka 
|-
| || Norgėlų kaimo biblioteka || Ryto g. 30, Norgėlai || Joniškėlio apylinkių seniūnija || Įkurta 1950 m. Vildūnų kaime, 1966 m. perkelta į Norgėlus, 1970 m. – į dabartinį pastatą, 2008 m. įsikūrė to paties pastato pirmame aukšte, renovuotose patalpose.https://www.psvb.lt/norgelu-kaimo-biblioteka/
|-
| || Pajiešmenių kaimo biblioteka || Sodo g. 20, Pajiešmeniai || Krinčino seniūnija || Įsteigta 1970 m. kaip Naradavos kaimo biblioteka. 1975 m. ji perkelta į naujas patalpas. Dabar biblioteka įsikūrusi kultūros namų pastate gyvenvietės centre.https://www.psvb.lt/pajiesmeniu-kaimo-biblioteka/
|-
| || Pumpėnų kaimo biblioteka || Panevėžio g. 53, Pumpėnai || Pumpėnų seniūnija || 1936 m. Pumpėnuose jau veikė valstybinė viešoji biblioteka. Sovietmečiu biblioteka iškelta iš mokyklos pastato ir įsikūrė sename name Panevėžio gatvėje. 2004 m. sujungus miestelio ir mokyklos bibliotekas, Pumpėnų biblioteka perkelta į naujas suremontuotas patalpas – senąją mokyklą miestelio gale.https://www.psvb.lt/pumpenu-kaimo-biblioteka/
|-
| 100px || Pušaloto kaimo biblioteka || Žemaitės g. 2, Pušalotas || Pušaloto seniūnija || Viešoji biblioteka įkurta 1939 m. Pradžioje biblioteka buvo dažnai kilnojama iš vieno pastato į kitą. Įsikūrusi Pušaloto kultūros namuose, išbuvo juose ilgiau nei 20 metų, o 1998 m. persikėlė į buvusios Pušaloto pagrindinės mokyklos pirmąjį aukštą.https://www.psvb.lt/pusaloto-kaimo-biblioteka/
|-
| || Raubonių kaimo biblioteka || Draugystės g. 2, Raubonys || Saločių seniūnija || 1951 m. Ąžuolpamūšės kaime įsteigta biblioteka ir klubas-skaitykla veikė raudoname Pajiešmenės plytinės name, antrame aukšte. 1960 m. biblioteka perkelta į Raubonių kaimą, netoli Biržų plento, o tų pačių metų vasarą iškelta į Naradavos tarybiniam ūkiui priklausiusį Pajiešmenių dvarą. Raubonyse liko kilnojamoji bibliotekėlė. 1966 m. biblioteka vėl atkelta į Raubonis, vėliau glaudėsi „Mūšos“ kolūkio pastatuose, daugiabučiame name, lopšelio-darželio patalpose. 2004 m. Saločių seniūnija įsigijo Mūšos bendrovės kontoros pastatą, jį suremontavo ir 2005 m. čia įsikūrė Raubonių biblioteka kartu su kultūros namais, medicinos punktu ir kaimo bendruomene.https://www.psvb.lt/rauboniu-kaimo-biblioteka/
|-
| || Rinkūnų kaimo biblioteka || Ąžuolų g. 1, Rinkūnai || Pumpėnų seniūnija || Įkurta 1963 m., dabar veikia buvusiose kolūkio kontoros patalpose (pastatas priklauso seniūnijai).https://www.psvb.lt/rinkunu-kaimo-biblioteka/ 2017 m. veikė Mokyklos g. 2 pastate.
|-
| || Saločių miestelio biblioteka || Vytauto g. 11, Saločiai || Saločių seniūnija || Įkurta 1937 m. Karo metais biblioteka sunaikinta, 1946 m. atkurta. 2004 m. perkelta į rekonstruotą Saločių pradinės mokyklos pastatą, erdvias patalpas antrame aukšte. Tais pačiais metais buvo sujungti Saločių kaimo bibliotekos ir Saločių Antano Poškos vidurinės mokyklos fondai.https://www.psvb.lt/salociu-miesto-biblioteka/
|-
| || Švobiškio kaimo biblioteka || Parko g. 1, Švobiškis || Joniškėlio apylinkių seniūnija || Įkurta 1954 m. buvusios reformatų bažnyčios klebonijos pastate, šalia kolūkio kontoros. Kadangi kultūros namų nebuvo, biblioteka atliko ir jų darbą, vėliau biblioteka buvo perkelta į naują kultūros namų pastatą. Dabar biblioteka kartu su medicinos punktu ir Švobiškio bendruomene įsikūrusi buvusiame vaikų darželio pastate. 2006 m. patalpos išplėstos ir renovuotos.https://www.psvb.lt/svobiskio-kaimo-biblioteka/
|-
| || Tetirvinų kaimo biblioteka || Sodžiaus g. 7, Tetirvinai || Vaškų seniūnija || Bibliotekos pradžia Tetirvinuose – pokariu Šivickų šeimos namuose įkurtas klubas-skaitykla. Sodybos pastatai stovėjo tarp Baravykynės ir Skrebotiškio kaimų. Vėliau Skrebotiškio kaimo sename name, kitapus mokyklos, įkurta vaikų biblioteka. Apie 1953 m. iš aplinkinių kaimų skaityklų į Tetirvinus suvežus knygas, Žagrakalio namuose atidaryta biblioteka. Apie 1968 m. biblioteka perkelta į kolūkio kontoros pastatą, 2014 m. – į Tetirvinų bendruomenės namus.https://www.psvb.lt/tetirvinu-kaimo-biblioteka/
|-
| || Ustukių kaimo biblioteka || Parko g. 1, Ustukiai || Pasvalio apylinkių seniūnija || Bibliotekos pradžia yra klubas-skaitykla, kuri prasidėjo apie 1950 m., 1952 m. jau minimas Vytartų bibliotekos pavadinimas, vėliau ši biblioteka pervadinta į Ustukių biblioteką. Dabar ji veikia Ustukių gyvenvietės centre kartu su kultūros centru, medicinos punktu, kaimo bendruomene. Antrame aukšte užima erdvias renovuotas patalpas.https://www.psvb.lt/ustukiu-kaimo-biblioteka/
|-
| || Valakėlių kaimo biblioteka || Piliakalnio g. 2, Valakėliai || Pasvalio apylinkių seniūnija || https://www.psvb.lt/valakeliu-kaimo-biblioteka/ 2017 m. veikė Ateities g. 2 pastate.
|-
| || Vaškų kaimo Vandos Zaborskaitės biblioteka || Vilniaus g. 7, Vaškai || Vaškų seniūnija || Biblioteka įkurta 1939 m., veikia kultūros namų pastato antrame aukšte. 2014 m. bibliotekai buvo suteiktas Vandos Zaborskaitės vardas.https://www.psvb.lt/vasku-vandos-zaborskaites-kaimo-biblioteka/ 
|-
| || Žadeikonių kaimo biblioteka || Mokyklos g. 1, Žadeikoniai || Saločių seniūnija || Įkurta 1962 m., veikia buvusios Žadeikonių pradinės mokyklos patalpose kartu su daugiafunkciu centru ir kaimo bendruomene.https://www.psvb.lt/zadeikoniu-kaimo-biblioteka/
|-
| || Žilpamūšio kaimo biblioteka || Vileišių g. 10, Žilpamūšis || Saločių seniūnija || Po II pasaulinio karo įsteigtas klubas-skaitykla Puodžių kaime. Sustambinus ūkius, 1952 m. Sokų dvaro valgomajame įsteigta biblioteka su keliais šimtais knygų ir laikraščių. 1983 m. biblioteka perkelta į kultūros centrą Žilpamūšio kaime, įkurtas vaikų kampelis su žaisloteka. 2005 m. biblioteka įsikūrė Žilpamūšio pagrindinėje mokykloje ir sujungta su mokyklos biblioteka.https://www.psvb.lt/zilpamusio-kaimo-biblioteka/
|}

Uždaryti filialai:

|-
| || Kalneliškių biblioteka || Kalneliškiai || Vaškų seniūnija || Veikė sovietmečiu Kalneliškių dvaro (vėliau Kalneliškių pagrindinės mokyklos) pastate.
|-
| || Kalno biblioteka || Kalnas || Pumpėnų seniūnija || Uždaryta XXI a. pradžioje.
|-
| || Sokų biblioteka || Sokai || Saločių seniūnija || Veikė sovietmečiu Sokų dvaro pastate.
|}

 Šaltiniai 

 Nuorodos 


Kategorija:Pasvalys
Kategorija:Pasvalio rajono savivaldybė
Kategorija:Lietuvos savivaldybių bibliotekos